***Všetkým štatutárnym zástupcom poľovníckych organizácii v pôsobnosti OPK Ružomberok***

## *Vaša značka Naša značka Vybavuje/tel. Ružomberok*

 *OPK 28/2020 Mrva 0907837682 04.11.2020*

***VEC: Petícia "Poľovníctvo má zmysel - za zachovanie organizovaného poľovníctva na Slovensku"***

*Vážení zástupcovia poľovníckych organizácii,*

*Na základe uznesenia IX. Snemu SPK č. 04/2020 zo dňa 27.6.2020 a následného online rokovania petičného výboru dňa 14.10.2020 z poverenia predsedu petičného výboru  profesora Jána Brezu, Vám zasielame petíciu s názvom "Poľovníctvo má zmysel – za zachovanie organizovaného poľovníctva na Slovensku".*

*Petičným výborom boli odsúhlasení aj krajskí koordinátori, ktorí sú Vám pri šírení petície a zbieraní podpisov k dispozícii, pre náš žilinský kraj je to p. Peter Marčulinec z OPK Žilina. Prirodzene, je Vám plne k dispozícii aj kancelária OPK Ružomberok, Martin Mrva, tel. 0907 837 682,*

*V prílohe prikladáme petičné hárky (prosíme veľmi pekne nečíslovať petičného hárky),*

*Petícia je spustená aj elektronicky na stránke*[*www.polovnictvomazmysel.sk*](http://www.polovnictvomazmysel.sk/)*, ako aj na stiahnutie na stránke*[*www.polovnickakomora.sk*](http://www.polovnickakomora.sk/)*. Chceme Vás zároveň poprosiť, aby ste informovali ľudí a dohliadli na to, aby petíciu každý podpísal iba jeden krát, a to podľa vlastného uváženia buď vlastnou rukou na petičný hárok alebo elektronicky, aby sme mali všetko v súlade s petičným zákonom.*

*Nakoľko je situácia v poľovníctve veľmi vážna, termín na podanie petície sa výrazne skrátil a preto Váš žiadame o doručenie petičných hárkov do 12.11.2020. Petičné hárky je potrebné doručiť do schránky na OPK Ružomberok, Podhora č.2, 034 01 Ružomberok. Je žiadúce aby jedna PO zozbierala aspoň 50 – 70 podpisov.*

*Prosíme o Vaše aktívne zapojenie sa pre spoločnú vec a vopred úprimne ďakujeme....*

*S úctou Martin Mrva*

 *Vedúci kancelárie OPK*